**MULGI VALLAHALDUS OÜ**

**OÜ MULGI VALLAHALDUS TEHNILISED TINGIMUSED**

**1.Üldist.**

1.1.Tööprojekti koostamisel peab projekt sisaldama minimaalselt:

Eskiisjoonist, millel näidatakse ära:

torustike kulgemine –majaühendused (veele ja/või kanalisatsioonile)

maakraani, kanalisatsiooni kaevu või kaevude asukoht

sademevee liikumise suund projekteeritaval alal

**2.Projekti seletuskiri.**

2.1. Projekti/ eskiislahenduse seletuskiri peab olema lihtsalt loetav ja üheselt mõistetav.

2.2. Arvestatud peab olema kohaliku omavalitsuse poolt tööde teostamiseks kehtestatud

nõuetega.

**3.Joonised.**

3.1. Joonised on soovituslik välja trükkida värvilistena (vesi-sinine, kanal-roheline).

3.2.Joonise järgi peab olema võimalik tuvastada valminud rajatist looduses.

3.3.Vee- ja kanalisatsioonitorustike asendiplaanil näidatakse ära kaevude asukohad,

siibrid, majaühendused, jms.

3.4.Vee- ja kanalisatsioonitorustike pikiprofiilil näidatakse ära toru

põhja kõrgus, torustike lõikude pikkused.

**4.Tingimused veevõrgule.**

4.1. Minimaalne rajamissügavus 1,8 m toru peale.

4.2. Torustiku materjaliks üldjuhul plast PE torud. Veevõrguga liitmine teostatakse

keevisühendusega.

4.3. Soovitav on paigaldada veetorustikust 30 cm kõrgemale märkelint.

4.4. Veemõõtesõlm ja veearvesti peavad asuma hoones peatorul, kohe peale sisendtoru

suubumist hoonesse või veemõõtekaevus, kohe peale sisendtoru suubumist kinnistule.

4.5. Ruumis paiknevuse korral peab ruum olema kuiv ja valgustatud ning küllaldaselt

soojustatud (min.+4`C), et vältida arvesti külmumist.

4.6. Enne veearvestit ei tohi olla ühtegi kinnistusisest hargnemist s.t. kogu tarbitav vesi peab

läbima veearvestit.

4.7. Ühendamine liitumispunktiga teostatakse vee-ettevõtte pädeva isiku järelevalve all.

**5.Tingimused olmevee kanalisatsioonile.**

5.1. Minimaalne rajamissügavus 1,2 m toru peale.

5.2. Isevoolse kanalisatsioonitorustiku materjaliks kasutada üldjuhul polüvinüülkloriid

(PVC) torusid, sadevee puhul polüpropüleen (PP) torusid.

5.3. Torustiku pööramisel on nõutud pöördekaev, mille läbimõõt peab olema min.DN400.

5.4. Isevoolsel torustikul peab olema tagatud vähemalt minimaalne lubatud kalle.

5.5. Reovee jaoks tuleb kasutada vastavat sertifitseeritud toru.

5.6. Torustik tuleb projekteerida nii, et sellele oleks tagatud juurdepääs hooldustehnikaga.

5.7. Kaevuluugid peavad olema nn ujuvad ehk välise servaga, mis toetub teekattele või

ümbritsevale pinnale (teleskoopkaevud).

5.8. Majaühendustorustikel võiks olla, soovituslikult, kinnistul vähemalt üks vaatluskaev,

torustiku pööramisel on nõutav pöördekaev.

5.9. Üldjuhul on kinnistu kohta üks liitumispunkt reoveele va. erandjuhul, kui tehnilistel

põhjustel on suurema arvu liitumispunktide ehitamine ratsionaalsem.

5.10 Keelatud on suunata kogutavat sadevett reoveesüsteemi.